钦定古今图书集成/明伦汇编/家范典/第064卷 > 《小雅小宛六章》
## 钦定古今图书集成/明伦汇编/家范典/第064卷 > 《小雅小宛六章》

此大夫遭时之乱，而兄弟相戒以免祸之诗。

宛彼鸣鸠，翰飞戾天。我心忧伤，念昔先人。明发不寐，
《有怀二人》。

人之齐圣，饮酒温克。彼昏不知，壹醉日富。各敬尔仪，
天命不又。

中原有菽，庶民采之。螟蛉有子，蜾蠃负之。教诲尔子，
式谷似之。

题彼“《脊令》，载飞载鸣。我日斯迈，而月斯征。夙兴夜寐，
无忝尔所生。”

交交《桑扈》，率场啄粟。哀我填寡，宜岸宜狱。握粟出卜，
自何能谷。

温温恭人，如集于木。惴惴小心，如临于谷。战战兢兢，
如履薄冰。